Bratislava 22. marca 2011                          
                                                                                                   Číslo: 2011-4955/11032:3-071

	Vážený pán poverený rektor,

listom č. CD-2009-31971/31066-1:sekr. z 27. augusta 2009 bola Trnavská univerzita v Trnave vyzvaná na prijatie opatrení na odstránenie nedostatkov, ktoré boli zistené v rámci komplexnej akreditácie činností vysokej školy a ktoré bránili tomu, aby bola vysoká škola naďalej začlenená medzi univerzitné vysoké školy. 

Trnavská univerzita v Trnave podľa § 85 ods. 2 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov predložila správu o výsledku prijatých opatrení. Následne bolo Akreditačnou komisiou, poradným orgánom vlády SR, zabezpečené overenie tohto výsledku. Akreditačná komisia na svojom 57. zasadnutí konanom v dňoch 23. – 25. februára 2011 v Žiline  konštatovala, že uvedená vysoká škola prijala v stanovenej lehote dostatočné opatrenia na odstránenie nedostatkov  a dosiahla požadované výsledky tak, ako to ustanovuje kritérium KZU-6. Zároveň navrhla svojim uznesením 57.6.2 zverejneným v zápise z príslušného zasadnutia Akreditačnej komisie ponechať pôvodné začlenenie Trnavskej univerzity v Trnave medzi univerzitné vysoké školy.

Vážený pán poverený rektor, je mi potešením oznámiť Vám, že Trnavská univerzita v Trnave  zostáva naďalej univerzitnou vysokou školou.

S úctou  

	Eugen Jurzyca, v. r.

Vážený pán
doc. ThDr. Andrej Filipek, SJ, PhD. 
poverený rektor
Trnavská univerzita v Trnave
Hornopotočná 23
918 43  Trnava